**ОБЩИНСКА ИЗБИРАТЕЛНА КОМИСИЯ ДИМОВО**

ПРОТОКОЛ № 3 ОТ ЗАСЕДАНИЕ НА ОИК НА 09.09.2015 Г.

Днес, 09.09.2015 г., в 12:00 часа на заседание на ОИК Димово, провеждащо се в сградата на Общинска администрация Димово в Заседателната зала – определена за провеждане на заседанията на ОИК присъстваха следните:

1. Любослава Йорданова – председател;
2. Пирин Луканов – зам.-председател;
3. Иван Иванов – секретар;
4. Нина Каменова – член;
5. Игнат Игнатов – член;
6. Тодоринка Пейчева - член
7. Христинка Христова – член;
8. Румен Томов – член;
9. Татяна Тодорова – член;
10. Мая Манчева – член;
11. Мариана Гергова - член.

Налице е кворум за провеждане на заседанието.

ДНЕВЕН РЕД:

|  |  |
| --- | --- |
| **№** | **Материали за заседанието:** |
|  | Проект на решение относно реда за свикване на заседания и начина на приемане на решения и обявяването им от ОИК Димово; Докладва: Любослава Йорданова - председател |
|  | Проект на решение относно необходимите документи за регистрация на партии, коалиции, инициативни комитети, местни коалиции съгласно ИК; Докладва: Любослава Йорданова - председател |
|  | Проект на решение относно сроковете за приемане на документи за регистрация на партии, коалиции, инициативни комитети, местни коалиции; Докладва: Любослава Йорданова - председател |
|  | Разни |

Заседанието на комисията беше открито и ръководено от председателя.

Не постъпиха предложения за промяна на дневния ред и се пристъпи към обсъждане на т.1 от същия.

След обсъждане от комисията се проведе гласуване със следния резултат:

Гласували 11 членове на ОИК Димово: ЗА 11 /Любослава Йорданова; Пирин Луканов; Иван Иванов; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева; Мариана Гергова

На основание Решение № 1910 – МИ/НР от 04.09.2015 г., чл. 87 от ИК и Пар. 2 от ПЗР на ЗПУГДВМС, ОИК Димово РЕШИ:

**I. Ред за свикване на заседанията и начин на приемане на решенията на ОИК**

1. Заседанията на общинската избирателна комисия (ОИК) се свикват от нейния председател или по искане на една трета от членовете й. При отсъствие на председателя заседанията на ОИК се свикват от определен от него заместник-председател.

2. Членовете на ОИК се уведомяват за датата и часа на насрочените заседания по телефон и чрез съобщение, което се публикува на интернет страницата на комисията и се поставя на общодостъпно място, определено по раздел ІІ.

3. Проектът за дневен ред се публикува на интернет страницата на комисията преди заседанието.

4. Заседанията на ОИК са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие - от определен от него заместник-председател.

5. Гласуването е явно и поименно. Гласува се „за" или „против". Не се допуска гласуване „въздържал се".

6. Членовете на ОИК, когато не са съгласни с посоченото в протокола, могат да го подписват с „особено мнение", като писмено посочат в какво се изразява то.

Членовете на ОИК, когато не са съгласни с прието решение, могат да изразят „особено мнение", като писмено посочат в какво се изразява то.

7. За заседанията на ОИК се съставя протокол, който се подписва от председателя и секретаря и се публикува на интернет страницата на комисията.

8. Общинската избирателна комисия приема решенията си с мнозинство две трети от присъстващите членове.

Когато ОИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ от ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ от ИК.

Решението на ОИК подлежи на оспорване пред ЦИК по реда на чл. 88 от ИК.

9. Решенията, удостоверенията и текущата кореспонденция на ОИК се подписват от председателя и секретаря.

10. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.

11. Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателят и от определен с решение на комисията член, предложени от различни партии и коалиции.

12. Решенията, протоколите, удостоверенията и текущата кореспонденция на ОИК се подпечатват с печата им.

**II. Обявяване на решения**

13. Общинската избирателна комисия обявява решенията си незабавно след приемането им чрез поставяне на общодостъпно място в сградата, в която се помещава, и чрез публикуване на интернет страницата си. Сградата и мястото за обявяване на решенията се определя с решение на ОИК незабавно след назначаването й и се оформя по начин, показващ предназначението му. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

Пристъпи се към обсъждане и приемане на решение по т. 2 от дневния ред.

След обсъждане от комисията се проведе гласуване със следния резултат:

Гласували 11 членове на ОИК Димово: ЗА 11 /Любослава Йорданова; Пирин Луканов; Иван Иванов; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева; Мариана Гергова/

На основание чл. 147-155 от ИК, ОИК Димово РЕШИ:

Обявява необходимите документи за регистрация на :

1. Партии и коалиции регистрирани в ЦИК:

1.Заявление до ОИК по Образец Приложение № 44-МИ;

2.Копие от удостоверението за регистрация на партията или коалицията в ЦИК; Решение за образуване на коалицията, подписано от лицата, представляващи партиите и подпечатано с печатите на участващите партии; 3. пълномощно на лицата, упълномощени да представляват партията или коалицията пред общинската избирателна комисия, в случаите, когато документите се подават от упълномощени лица.

II. Местни коалиции:

1. Заявление до ОИК по образец Приложение 45-МИ; 2. решение за образуване на местната коалиция, в което се посочва кой е упълномощен да я представлява и за кой вид избор се създава; решението трябва да е подписано от упълномощени представители на съставящите я партии и коалиции и подпечатано с печатите на партиите и коалициите, участващи в нея; когато решението е за участие в повече от един вид избор в общинската избирателна комисия, се представя само един оригинал за съответната община; 3. образец от подписите на лицата, представляващи местната коалиция; 4. образец от печата на местната коалиция, ако има такъв; 5. пълномощни на лицата, подписали решението за образуване на местната коалиция; 6. копие от удостоверението за регистрация в Централната избирателна комисия за всяка партия и коалиция, участваща в местната коалиция; 7. удостоверение за банкова сметка на името на партията по чл. 164, ал. 2, която ще обслужва само предизборната кампания; 8. имената и длъжностите на лицата, които ще отговарят за приходите, разходите и счетоводната отчетност на местната коалиция, свързани с предизборната кампания.

III.Инициативен комитет:

1.Заявление до ОИК по Обазец Приложение 52-МИ; 2.решение за създаване на инициативния комитет и решение за определяне на лицето, което да го представлява; 3. нотариално заверени образци от подписите на лицата, участващи в инициативния комитет; 4. декларация по образец, подписана от всеки член на инициативния комитет, че има право да гласува в съответния вид избор; 5. декларация по образец, подписана от всеки член на инициативния комитет, че няма да обработва и предоставя личните данни на включените в списъка за подкрепа на независимия кандидат лица за други цели, освен предвидените в кодекса; 6. банков документ за внесен депозит по чл. 129, ал. 1 - само при избори за народни представители, за президент и вицепрезидент на републиката и за членове на Европейския парламент от Република България; 7. удостоверение за банкова сметка на името на лицето, представляващо инициативния комитет, която ще обслужва само предизборната кампания; 8. имената и длъжностите на лицата, които ще отговарят за приходите, разходите и счетоводната отчетност на инициативния комитет, свързани с предизборната кампания.

Пристъпи се към обсъждане и приемане на решение по т. 3 от дневния ред.

След обсъждане от комисията се проведе гласуване със следния резултат:

Гласували 11 членове на ОИК Димово: ЗА 11 /Любослава Йорданова; Пирин Луканов; Иван Иванов; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева; Мариана Гергова/

На основание чл. 87, ал. 1, т. 12, т. 13, чл. 127, ал. 3, ал. 4, във връзка с § 2 от ДР на ИК, чл. 147 - 150, чл. 151 - 155 от Изборния кодекс и т. IX, подточка 3 то Решение № 1550-МИ/27.08.2015 г. на ЦИК, Общинска избирателна комисия – Димово РЕШИ:

Началният срок за подаване на документи за регистрация на партии, коалиции, местни коалиции и инициативни комитети в Общинска избирателна комисия в община Димово за участие в изборите за общински съветници и кметове на 25 октомври 2015 г. е 09 септември 2015 г., 12.00 ч.

Документите се приемат всеки календарен ден от 9.00 до 17.00 ч.

Крайният срок за подаване на документи за регистрация е 14 септември 2015 г. не по късно от 18.00 ч.

Когато при проверка на представените документи се установят непълноти или несъответствия. ОИК дава незабавно указания за отстраняването им в срок до 3 дни от съобщаването, но не по-късно от крайния срок за регистрация – 18.00 ч. на 14 септември 2015 г.

Пристъпи се към разглеждане на т. 4 от дневния ред.

Г-н Пирин Луканов предложи на основание ИК да бъде избран член на комисията, който при едновременно отсъствие на председателя и секретаря на ОИК Димово да подписва решенията, протоколите, удостоверенията и текущата кореспонденция заедно със заместник-председателя. Предложението на г-н Луканов е Мариана Гергова.

Председателят на ОИК подложи на гласуване направеното предложение.

След обсъждане от комисията се проведе гласуване със следния резултат:

Гласували 10 членове на ОИК Димово: ЗА 10 /Любослава Йорданова; Пирин Луканов; Иван Иванов; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева/

На основание Решение № 1910-МИ/НР от 04.09.2015 г. на ЦИК и чл. 85, ал. 8 от ИК, Общинска избирателна комисия – Димово РЕШИ:

При едновременно отсъствие на председателя и секретаря на ОИК Димово Мариана Гергова да подписва решенията, протоколите, удостоверенията и текущата кореспонденция заедно със заместник-председателя.

След изчерпване на дневния ред председателят закри заседанието в 14:00 часа.

ПРЕДСЕДАТЕЛ :

СЕКРЕТАР :